協和同不協和就大致上係指兩個同時或者時間上極相近嘅聲係咪「好聽」或者「令人舒服」，兩個聲一齊出現會「好聽」嘅係協和，「唔好聽」嘅係不協和，例如增四度就係一個好出名嘅不協和音程，增四度嘅音符一齊出現俾人指話好多時都會令人唔舒服，所以做親和音化仲需要諗埋和音化嗰陣加落去嗰啲音符同主旋律嗰啲音符係咪協和。